Diasabra pasa di 3'or marduga den area di Ranchostraat y Visstraat a surgi un problema entre adictonan y aki un a hinca otro cu cuchiu den bariga. E sospechoso despues di a hinca e otro homber a core bandona e sitio te laga e arma blanco cay riba caminda.
Polisnan a presenta di biaha a cera parti di e area di Visstraat Ranchostraat y JG Emmanstraat. E homber hinca den bariga tabata cana y polis a pone para keto un rato warda ambulance, ambulance a presenta algun rato despues y e mes a drenta bay paden pa haya atencion medico di paramedico. Departament tecnico tambe a presenta pa saca evidencia di e cuchiu y tuma esaki den beslag y area cu tabatin sanger pa documenta tur cos.